Сябры рады арганізавалі збор пасылак беларускай літаратуры для беларусаў замежжа. Высланы пасылкі беларусам Казахстана, беларусам Масквы, беларусам Іркуцка, беларусам Крыма. З апошнімі пазней усталяваны непасрэдныя кантакты, было некалькі вандровак клуба аматараў гісторыі і падарожжаў “Чароўны ўспамін” з удзелам сяброў ТБМ па мясцінах, звязаных з імем Максіма Багдановіча (Беларусь і Крым). Падарунак у 30-50 кніг зроблены бібліятэцы ліцэя № 1 (тады гэты ліцэй лічыўся ліцэем пры педагагічным інстытуце), бібліятэцы беларускай гімназіі, створанай на базе сярэдняй школы № 9 Магілёва, бібліятэцы Асіповіцкай беларускай гімназіі.